አሁን ደግም ከንግግሮት ልጥቀስ ..ምን አልባት መንግስት ማስረጃ አይኖረው ይሆን ብለው የሚጠራጠሩ ካሉ ማስረጃው እስከሚቀርብ አንድ ሁለት ሳምንት ይታገሱ፡፡ አሳማኝ ማስረጃ ሳይዝ መንግስት ጣልቃ አይገባም፡፡ ስለዚህ የሚሰሩት ድራማ በዝርዝር መገለፁ አይቀርም.. የሚል ነገር እናገኛለን፡፡ መቼም ይሄ አባባል የተያዙትን ሰዎችን የሚመለከት ከሆነ የመንግስቶትን ስራ በገሃድ የሚያስተች ነው፡፡ ምክንያቱም ከእነዚህ ታሳሪዎች ውስጥ ከታሰሩ አምስት ወርም የሞላቸው አሉና ነው፡፡ እናም ..ማስረጃ የላችሁም ብሎ.. ለሚጠራጠራችሁ የዚህን ያህል ጊዜም ቆይተው ..ማስረጃው እስኪቀርብ አንድ ሁለት ሳምንት ይታገሱ.. ማለትዎ ሰዎቹ የተያዙት ማስረጃ ሳይኖራችሁ እንደሆነ ያሳያልና ነው፡፡
